fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi et da en fi fi fi fi fi fi fi fi fi fi en fi fi et fi fi fi fi fi fi fi en it fi en fi en fi en fi en fi en fi fi fi en fi fi fi fi fi fi en it fi fi fi fi fi en fi fi fi fi fi en fi ru fi fi fi sv sv sv fi fi fi fi fi lt lt lt fi fr en fr de en fi fi fi fi fi lt lt lt fi zh zh de fi fi fi fi fi sv sv sv fi sv sv sv fi fi hbs_lat fi fi fi fi fi fi fi fi fi fi fi fi fi fi fi en fi fi fi en fi de fi fi fi fi fi en fi fi en fi fi en fi fi fi fi fi fi fi fi fi fi fi fi fi fi fi fi fi fi fi en fi fi fi en fi fi fi en fi fi fi fi fi fi fi en fi fi en fi fi en fi fi fi fi fi en fi fi en fi fi en fi fi fi fi fi en en fi fi en fi fi en fi fi fi fi fi fi en fi fi en fi fi en fi fi fi fi fi fi en fi fi fi en fi fi fi en fi fi fi fi fi fi fi fi fi fi fi fi fi fi fi en fi en fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi fi fi fi fi en fi en fi en fi fi fi fi fi fi fi fi fi fi fi uz en fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi nl fi fi fi fi fi en fi fi fi fi fi fi fi fi fi fi fi fi fi fi fi fi fi fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Yhteishaun hakuohjeet – Turun ammattikorkeakoulu
Johtaminen korkeakoulussa 15 op | Opintokokonaisuus
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Turun ammattikorkeakouluun haetaan pääsääntöisesti yhteishaussa, joka järjestetään kolme kertaa vuodessa, kaksi kertaa keväällä ja kerran syksyllä.
Etsi koulutuksia tutkintohaulla  esimerkiksi alan, paikkakunnan tai yhteishakuajan mukaan.
Katso hakijan päivän tallenteet ja muuta esittelymateriaalia.
AMK-tutkintoon johtavaan koulutukseen haetaan joko ammattitutkinnolla, erikoisammattitutkinnolla, ammatillisella perustutkinnolla, ylioppilastutkinnolla tai lukion päättötodistuksella.
Ylempään AMK-tutkintoon johtavaan koulutukseen haetaan soveltuvalla korkeakoulututkinnolla tai koulutuksen hakukelpoisuusvaatimuksista riippuen soveltuvalla vanhalla opistoasteen tai ammatillisen korkea-asteen tutkinnolla. Lisäksi vaaditaan vähintään kahden vuoden soveltuva työkokemus tutkinnon suorittamisen jälkeen.
Tarkemmat koulutuskohtaiset hakukelpoisuusvaatimukset löydät Opintopolku.fi-palvelusta. Suora linkki Opintopolkuun löytyy koulutuksen esittelysivulta. Hakukelpoisuus tarkistetaan vain hyväksytyiltä hakijoilta.
Opiskelupaikka on ehdollinen siihen saakka, kunnes ammattikorkeakoulu on tarkastanut valintaan vaikuttavat tiedot. Ammattikorkeakoulu voi perua hakijan opiskelupaikan, jos hakija ei toimita vaadittuja todistuksia AMK:n ilmoittamassa määräajassa tai hakija on antanut itsestään virheellisiä tietoja hakemuksella. On hakijan omalla vastuulla tutustua hakuohjeisiin ja valintaperusteisiin ennen hakemista.
Lukuvuosimaksu peritään opiskelijoilta, jotka suorittavat englanninkielisen tutkinnon. Lukuvuosimaksu ei koske EU- ja ETA-alueen eikä Sveitsin kansalaisia. Lisätietoa  Tuition Fees -sivulla.
Hakukohdekohtaiset valintaperusteet löydät Opintopolku.fi-palvelusta. Suora linkki Opintopolkuun löytyy koulutuksen esittelysivulta.
Ammattikorkeakouluun haetaan pääsääntöisesti yhteishaussa  Opintopolku.fi-palvelun kautta.
Ohje: näin täytät korkeakoulujen yhteishaun hakulomakkeen
Oma Opintopolku -palvelussa  voit esimerkiksi muokata hakulomaketta, seurata valinnan tilannetta, ottaa paikan vastaan ja ilmoittautua läsnä- tai poissaolevaksi.
Mahdolliset lisätietopyynnöt ja valintakoekutsut lähetetään hakulomakkeella ilmoitettuun sähköpostiosoitteeseen. Seuraa sähköpostiasi koko hakuprosessin ajan ja tarkista säännöllisesti myös roskaposti- ja muut vastaavat kansiot.
Yhteishaku järjestetään kaksi kertaa keväällä ja kerran syksyllä.
Kevään 2022 ensimmäinen yhteishaku 5. - 19.1.2022 (englanninkieliset koulutukset). Hakuaika päättyy klo 15.00. Opinnot alkavat elo-syyskuussa 2022.
Kevään 2022 toinen yhteishaku 16.3. - 30.3.2022. Hakuaika päättyy klo 15.00. Opinnot alkavat elo-syyskuussa 2022.
Syksyn 2022 yhteishaku 31.8. - 14.9.2022. Hakuaika päättyy klo 15.00. Opinnot alkavat tammikuussa 2023.
Löydät alta tarkemman yhteishakujen aikataulun ja tiedot mm. opiskelupaikan vastaanottamisen tärkeistä päivämääristä.
Tiedotamme tässä yhteishaun etenemisen vaiheista.
Miten yhteishaku etenee? Aikataulu 2022
AMK-tutkintoon johtavien koulutusten todistusvalinnan tulokset ilmoitetaan hakijoille viimeistään
Loput valintojen tulokset ilmoitetaan hakijoille ja yhteishaun tuloskirje lähetetään viimeistään
Jos valinnassa on tapahtunut virhe, oikaisuvaatimus on jätettävä viimeistään
14 vrk kuluessa siitä, kun tuloskirje on lähetetty
Näytä lisää – Yhteishaussa tarvittavat liitteet
Yhteishaun liitteet tulee toimittaa pääsääntöisesti Opintopolun hakulomakkeella.
Jos tutkinnon tiedot saadaan suoraan oppilaitokselta tai ylioppilastutkintolautakunnalta niin todistuskopiota ei tarvitse toimittaa lainkaan, näet sen olevasta taulukosta.
Vaadittujen liitteiden toimittaminen määräaikaan mennessä on hakijan vastuulla, katso aikataulu alla.
Todistuskopiot kannattaa liittää hakulomakkeelle mahdollisimman aikaisessa vaiheessa. Voit lisätä hakulomakkeelle liitteitä vielä hakemuksen lähettämisen jälkeenkin.
Jos todistuksen kieli ei ole suomi, ruotsi tai englanti, niin hakijan on liitettävä hakulomakkeelle alkuperäisen todistuksen lisäksi kopio virallisen kielenkääntäjän käännöksestä. Käännöksessä tulee olla kääntäjän allekirjoitus ja leima.
Ennakkotehtäviä ei pääsääntöisesti liitetä hakulomakkeelle vaan ne tulee toimittaa erikseen. Katso ohjeet Opiskelijavalinnat-sivulta.
Tarvittaessa voit kysyä lisätietoja liitteistä hakijapalveluista.
Hakuun liittyvien asiakirjojen toimituksen aikataulu vuoden 2022 yhteishauissa
1) vuonna 1990 tai sen jälkeen valmistuneiden tiedot
2) ennen vuotta 1990 valmistuneiden liitettävä todistuskopio hakemukselle
1) saadaan suoraan ylioppilastutkintolautakunnalta
2) 26.1.2022 klo 15 mennessä
1) saadaan suoraan ylioppilastutkintolautakunnalta
2) 6.4.2022 klo 15 mennessä
1) saadaan suoraan ylioppilastutkintolautakunnalta
2) 21.9.2022 klo 15 mennessä
1) vuonna 2017 tai sen jälkeen valmistuneiden tiedot
2) ennen 2017 valmistuneiden liitettävä todistuskopio hakemukselle
1) saadaan suoraan oppilaitoksilta
*Todistusvalinnassa ovat mukana hakijat, joiden tarvittavat suoritustiedot sekä tutkintosuorituksen vahvistuspäivämäärä ovat tallennettuna KOSKI-palvelussa 17.5.2022 mennessä. Valintakoevalinnassa hyväksyttyjen liitettävä todistuskopio hakemukselle 15.7.2022 klo 15 mennessä.
2) 26.1.2022 klo 15 mennessä
1) saadaan suoraan oppilaitoksilta
*Todistusvalinnassa ovat mukana hakijat, joiden tarvittavat suoritustiedot sekä tutkintosuorituksen vahvistuspäivämäärä ovat tallennettuna KOSKI-palvelussa 17.5.2022 mennessä. Valintakoevalinnassa hyväksyttyjen liitettävä todistuskopio hakemukselle 15.7.2022 klo 15 mennessä.
2) 6.4.2022 klo 15 mennessä
1) saadaan suoraan oppilaitoksilta
*Todistusvalinnassa ovat mukana hakijat, joiden tarvittavat suoritustiedot sekä tutkintosuorituksen vahvistuspäivämäärä ovat tallennettuna KOSKI-palvelussa 12.10.2022 mennessä. Valintakoevalinnassa hyväksyttyjen liitettävä todistuskopio hakemukselle 2.12.2022 klo 15 mennessä.
2) 21.9.2022 klo 15 mennessä
Suomalainen ammatti- ja erikoisammattitutkinto
1) vuonna 2018 tai sen jälkeen valmistuneiden tiedot
2) ennen 2018 valmistuneiden liitettävä todistuskopio hakemukselle
1) saadaan suoraan oppilaitoksilta
*todistuskopio liitettävä hakemukselle 15.7.2022 klo 15 mennessä.
2) 26.1.2022 klo 15 mennessä
1) saadaan suoraan oppilaitoksilta
*todistuskopio liitettävä hakemukselle 15.7.2022 klo 15 mennessä.
2) 6.4.2022 klo 15 mennessä
1) saadaan suoraan oppilaitoksilta
*todistuskopio liitettävä hakemukselle 27.12.2022 klo 15 mennessä.
2) 21.9.2022 klo 15 mennessä
Suomalainen korkeakoulututkinto (AMK tai yliopisto)
Jos tutkinnon tiedot ovat Oma Opintopolku -palvelussa , linkki tutkinnon tietoihin liitettävä hakemukselle
Jos tutkinnon tietoja ei ole palvelussa, todistuskopio liitettävä hakemukselle
26.1.2022 klo 15 mennessä
*15.7.2022 klo 15 mennessä
6.4.2022 klo 15 mennessä
*15.7.2022 klo 15 mennessä
21.9.2022 klo 15 mennessä
*27.12.2022 klo 15 mennessä
Muut kuin yllämainitut suomalaiset tutkinnot
Tutkintotodistuksen kopio liitettävä hakemukselle
26.1.2022 klo 15 mennessä
*15.7.2022 klo 15 mennessä
6.4.2022 klo 15 mennessä
*15.7.2022 klo 15 mennessä
21.9.2022 klo 15 mennessä
*27.12.2022 klo 15 mennessä
Kansainvälinen ylioppilastutkinto (IB, EB, RP/DIA)
Tutkintotodistuksen kopio liitettävä hakemukselle
26.1.2022 klo 15 mennessä
*EB/IB ennakkoarvio ja DIA lopulliset arvosanat 6.4.2022 klo 15 mennessä ja EB/IB lopulliset arvosanat 15.7.2022 klo 15 mennessä
6.4.2022 klo 15 mennessä
*EB/IB ennakkoarvio ja DIA lopulliset arvosanat 6.4.2022 klo 15 mennessä ja EB/IB lopulliset arvosanat 15.7.2022 klo 15 mennessä
21.9.2022 klo 15 mennessä
*EB/IB ennakkoarvio ja DIA lopulliset arvosanat 21.9.2022 klo 15 mennessä ja EB/IB lopulliset arvosanat 27.12.2022 klo 15 mennessä.
1) Tutkintotodistuksen kopio ja tarvittaessa virallisen käännöksen kopio suomeksi, ruotsiksi tai englanniksi liitettävä hakemukselle
Pakolaisen tai pakolaiseen rinnastettavassa asemassa olevan hakijan tulee toimittaa kopio turvapaikkapäätöksestä tai oleskeluluvasta suojelun perusteella, jos hakukelpoisuuden antavan ulkomaisen tutkinnon todistus puuttuu.
26.1.2022 klo 15 mennessä
*15.7.2022 klo 15 mennessä
6.4.2022 klo 15 mennessä
*15.7.2022 klo 15 mennessä
1) 21.9.2022 klo 15 mennessä
*27.12.2022 klo 15 mennessä
1) Työkokemuksen oltava hankittuna
2) Työtodistusten ja tarvittaessa virallisten käännösten kopiot ladattava hakulomakkeelle Opintopolussa
*jos YAMK-koulutukseen vaadittu 24 kk työkokemus ei ole vielä täyttynyt hakuaikaan mennessä, toimita uusi työtodistus
2) 26.1.2022 klo 15 mennessä
*15.7.2022 klo 15 mennessä
2) 6.4.2022 klo 15 mennessä
*15.7.2022 klo 15 mennessä
2) 21.9.2022 klo 15 mennessä
*27.12.2022 klo 15 mennessä
Harkinnanvarainen hakija: korkeakoulun määrittelemät liitteet toimitettava
26.1.2022 klo 15 mennessä
6.4.2022 klo 15 mennessä
22.9.2021 klo 15 mennessä
Esteettömyys opiskelijavalinnoissa: hakemus valintakokeen yksilöllisistä järjestelyistä toimitettava
26.1.2022 klo 15 mennessä
6.4.2022 klo 15 mennessä
22.9.2021 klo 15 mennessä
Poissaoloon oikeuttavat dokumentit toimitettava
15.7.2022 mennessä tai 7 vrk:n sisällä hyväksymisestä
15.7.2022 mennessä tai 7 vrk:n sisällä hyväksymisestä
2.12.2022 mennessä tai 7 vrk:n sisällä hyväksymisestä
Näytä lisää – Opiskelijavalinnan tulokset
Yhteishaun valintoja julkaistaan sitä mukaa, kun niitä valmistuu.  Oma Opintopolku -palvelussa voit seurata valinnan tulosten kehittymistä. Hakijalle tarjotaan yhteishaussa pääsääntöisesti yhtä korkeakoulupaikkaa. Saat Opintopolusta sähköpostiisi ilmoituksen, jos olet saanut opiskelupaikan ja voit ottaa paikan vastaan. Seuraa myös roskapostikansiota säännöllisesti.
Turun AMK ei lähetä yhteishaussa hyväksytyille erikseen sähköpostia vaan linkki uusien opiskelijoiden ohjeisiin on Oma Opintopolussa sekä yhteishaun tuloskirjeessä.  Lue ohjeet uusille opiskelijoille.
Kun valtakunnallisesti kaikki yhteishaun valinnan tulokset on julkaistu, saat Opintopolusta sähköpostiisi ilmoituksen, josta pääset tuloskirjeeseen. Tarkista myös roskapostikansio. Kirjeessä kerrotaan sen hetkinen valintamenestyksesi kaikkien hakukohteidesi osalta ja mahdollinen varasijatilanteesi eri koulutuksissa. Lisätietoa yhteishaun valintojen tuloksista voit lukea Opintopolku.fi-palvelusta.
Näytä lisää – Aiempien vuosien valintakokeet
Turun AMK:n tekniikan, liiketalouden sekä sosiaali- ja terveysalan koulutuksissa käytetään pääsääntöisesti yhteistä valtakunnallista AMK-valintakoetta. Kaikki AMK-valintakokeeseen saatavilla olevat ohjeistukset ja tiedot sisällöstä löydät ammattikorkeakouluun.fi -sivustolta.
Kulttuurialan koulutuksien aiempien vuosien valintakokeita ei julkaista sellaisenaan, mutta alta löydät koulutuksittain esimerkkejä aiempien vuosien valintakokeen sisällöstä ja/tai valintakokeen kulusta.
Esimerkki aiempien vuosien valintakokeen sisällöstä: Vuoden 2021 kuvataiteen koulutuksen animaation hakukohteen valintakokeen tehtävien aiheet, pistemäärät ja arviointiperusteet.
Tehtävä 1: Kirjoitustehtävä. Arviointiperusteet: Kirjallinen ilmaisu: oikeakielisyys, tekstin rakenteen jäsentely, lähteiden asianmukainen käyttö. Kuvan tulkinta: kyky perustella tulkintoja, tulkintojen monipuolisuus, annetun tekstin ja luennon hyödyntäminen kuvan tulkinnassa. Pistemäärä: max. 20.
Tehtävä 2: Yksilöhaastattelu. Arviointiperusteet: Motivaatio ja soveltuvuus alalle. Pistemäärä: max. 20.
Tehtävä 3: Kuvakäsikirjoitustehtävä. Arviointiperusteet: Tarinan tiivistämiskyky, kuvallinen kuljetus ja aiheen valinta. Pistemäärä: max. 20.
Tehtävä 4: Käsikirjoitustehtävä. Arviointiperusteet: Tarinan oivaltavuus/idea ja rakenteen toimivuus ja soveltuvuus animaatioksi. Tarinan kuljetus ja syy-seuraussuhteiden toimivuus. Pistemäärä: max. 20.
Tehtävä 5: Kuvatehtävä. Arviointiperusteet: Sisältö, kuvakerronta, sommittelu, omaperäisyys, ilmaisukyky, visuaalisuus. Pistemäärä: max. 20.
Esimerkki aiempien vuosien valintakokeen sisällöstä: Vuoden 2020 kuvataiteen koulutuksen (kuvataide) valintakokeen tehtävien aiheet, arviointiperusteet ja maksimipistemäärät.
Tehtävä 1: Visuaalinen ja kirjallinen tehtävä. Arviointiperusteet: Omaperäisyys, Visuaalinen ilmaisu, Kirjallinen ilmaisu. Pistemäärä: 1–20.
Tehtävä 2: Visuaalinen tehtävä. Arviointiperusteet: Sisältö, Näkökulmien monipuolisuus, Visuaalisuus, Omaperäisyys. Pistemäärä: 1–20.
Tehtävä 3: Visuaalinen tehtävä. Arviointiperusteet: Sisältö, Näkökulmien monipuolisuus, Visuaalisuus, Omaperäisyys. Pistemäärä: 1–20.
Tehtävä 4: Visuaalinen tehtävä. Arviointiperusteet: Sisältö, Tilallisuuden hahmottaminen, Visuaalisuus, Omaperäisyys. Pistemäärä: 1–20.
Tehtävä 5: Haastattelu. Arviointiperusteet: Motivaatio oppimiseen, Opiskeluvalmiudet, Kuvataiteen erityispiirteiden tunnistaminen. Pistemäärä: 1–20.
Esimerkki aiempien vuosien valintakokeen sisällöstä: Vuoden 2020 kuvataiteen koulutuksen (valokuva) valintakokeen tehtävien aiheet, arviointiperusteet ja maksimipistemäärät.
Tehtävä 1: Kuvaustehtävä. Arviointiperusteet: Sisältö, Visuaalisuus, Omaperäisyys. Pistemäärä: 1–10.
Tehtävä 2: Kuvaustehtävä. Arviointiperusteet: Sisältö, Visuaalisuus, Omaperäisyys. Pistemäärä: 1–10.
Tehtävä 3: Kirjoitustehtävä. Arviointiperusteet: Kirjallinen ilmaisu, Sisältö. Pistemäärä: 1–10.
Tehtävä 4: Kuvaustehtävä. Arviointiperusteet: Sisältö, Visuaalisuus, Omaperäisyys. Pistemäärä: 1–10.
Tehtävä 5: Kuvaus- ja kirjoitustehtävä. Arviointiperusteet: Sisältö, Visuaalisuus, Omaperäisyys. Pistemäärä: 1–20.
Tehtävä 6: Haastattelu. Arviointiperusteet: Motivaatio, Opiskeluvalmiudet, Kuvataiteen ja valokuvan erityispiirteiden tunnistaminen. Pistemäärä: 1–40.
Esimerkki aiempien vuosien valintakokeen sisällöstä: Vuoden 2021 media-alan koulutuksen elokuvan hakukohteen valintakokeen tehtävien aiheet, pistemäärät ja arviointiperusteet.
Tehtävä 1: Kirjoitustehtävä. Arviointiperusteet: Kirjallinen ilmaisu: oikeakielisyys, tekstin rakenteen jäsentely, lähteiden asianmukainen käyttö. Kuvan tulkinta: kyky perustella tulkintoja, tulkintojen monipuolisuus, annetun tekstin ja luennon hyödyntäminen kuvan tulkinnassa. Pistemäärä: max. 20.
Tehtävä 2: Äänitehtävä. Arviointiperusteet: Äänen analyysi, tarinankerronnan taito, kirjallinen ilmaisu. Pistemäärä: max. 15.
Tehtävä 3: Kuvatehtävä. Arviointiperusteet: Elokuvallisen tarinan ilmaisukyky, luovuus, kokonaisvaikutelma. Pistemäärä: max. 15.
Tehtävä 4: Käsikirjoitustehtävä. Arviointiperusteet: Visuaalinen ja äänellinen tarinankuljetus, rakenteen dramaturgia, kirjallinen ilmaisu. Pistemäärä: max. 15.
Tehtävä 5: Kuvasuunnittelutehtävä. Arviointiperusteet: Kyky ymmärtää tekstiä, kyky kuvittaa tekstiä, kyky tehdä kuvavalintoja, kyky tuoda oma näkemys esiin selkeästi. Pistemäärä: max. 15.
Tehtävä 6: Yksilöhaastattelu. Arviointiperusteet: Motivaatio, soveltuvuus alalle. Pistemäärä: max. 20.
Esimerkki aiempien vuosien valintakokeen sisällöstä: Vuoden 2021 media-alan koulutuksen journalismin hakukohteen valintakokeen tehtävien aiheet, pistemäärät ja arviointiperusteet.
Tehtävä 1: Kirjoitustehtävä. Arviointiperusteet: Kirjallinen ilmaisu: oikeakielisyys, tekstin rakenteen jäsentely, lähteiden asianmukainen käyttö. Kuvan tulkinta: kyky perustella tulkintoja, tulkintojen monipuolisuus, annetun tekstin ja luennon hyödyntäminen kuvan tulkinnassa. Pistemäärä: max. 20.
Tehtävä 2: Radiojutun suunnitelma. Arviointiperusteet: Suunnitelman faktapohjaisuus, jutun kiinnostavuus, jutun ajankohtaisuus, kohderyhmän huomioiminen, juttu on realistisesti toteutettavissa opiskelijaradiossa, suunnitelman rakenne ja oikeakielisyys". Pistemäärä: max. 30.
Tehtävä 3: Videotehtävä. Arviointiperusteet: Yhteiskunnallinen ymmärrys, luova ideointikyky, äänenkäyttö ja esiintyminen, kohderyhmän ymmärtäminen, julkaisupaikan ymmärtäminen, visuaalinen kerronta. Pistemäärä: max. 30.
Tehtävä 4: Yksilöhaastattelu. Arviointiperusteet: Analyyttisyys, kyky itsereflektioon, ymmärrys ammattikorkeakouluopiskelusta, esiintymis- ja vuorovaikutustaidot. Pistemäärä: max. 20.
Esimerkki aiempien vuosien valintakokeen sisällöstä: Vuoden 2021 media-alan koulutuksen mainonnan suunnittelun hakukohteen valintakokeen tehtävien aiheet, pistemäärät ja arviointiperusteet.
Tehtävä 1: Kirjoitustehtävä. Arviointiperusteet: Kirjallinen ilmaisu: oikeakielisyys, tekstin rakenteen jäsentely, lähteiden asianmukainen käyttö. Kuvan tulkinta: kyky perustella tulkintoja, tulkintojen monipuolisuus, annetun tekstin ja luennon hyödyntäminen kuvan tulkinnassa. Pistemäärä: max. 20.
Tehtävä 2: Markkinointisuunnitelma. Arviointiperusteet: Ideointikyky, markkinoinnillinen näkemys, analyyttisyys, argumentointi. Pistemäärä: max. 10.
Tehtävä 3: Tekstin ideointi ja kirjoittaminen. Arviointiperusteet: Ideointikyky, luovuus, mielikuvitus, oivaltavuus, osuvuus, sujuvuus, houkuttelevuus, kirjoitustaito, oikeakielisyys, kielellä leikittely. Pistemäärä: max. 20.
Tehtävä 4: Yksilöhaastattelu. Arviointiperusteet: Analyyttisyys, kyky itsereflektioon, motivaatio, ymmärrys ammattikorkeakouluopiskelusta, esiintymis- ja vuorovaikutustaidot. Pistemäärä: max. 30.
Tehtävä 5: Visuaalista viestintää. Arviointiperusteet: Ideointikyky, visuaalisen vaikuttamisen keinot, mielikuvituksellisuus, itsenäinen päätöksenteko, tarinan toimivuus yhdessä kuvituksen kanssa". Pistemäärä: max. 20.
Medianomi, tuotanto ja projektihallinta
Esimerkki aiempien vuosien valintakokeen sisällöstä: Vuoden 2021 media-alan koulutuksen tuotannon ja projektinhallinnan hakukohteen valintakokeen tehtävien aiheet, pistemäärät ja arviointiperusteet.
Tehtävä 1: Kirjoitustehtävä. Arviointiperusteet: Kirjallinen ilmaisu: oikeakielisyys, tekstin rakenteen jäsentely, lähteiden asianmukainen käyttö. Kuvan tulkinta: kyky perustella tulkintoja, tulkintojen monipuolisuus, annetun tekstin ja luennon hyödyntäminen kuvan tulkinnassa. Pistemäärä: max. 20.
Tehtävä 2: Yksilöhaastattelu. Arviointiperusteet: Motivaatio, soveltuvuus alalle, kyky tunnistaa ja arvioida omaa osaamista. Pistemäärä: max. 20.
Tehtävä 3: Tapahtuman suunnittelu. Arviointiperusteet: Kirjallinen ilmaisu, ideointikyky, kokonaisuuden hahmottaminen, kyky perustella tehtyjä valintoja, taloudellinen ajattelu. Pistemäärä: max. 20.
Tehtävä 4A: Pitchauksen suunnittelu. Arviointiperusteet: Kyky perustella, kyky kiteyttää. Pistemäärä: max. 10.
Tehtävä 4B: Tiimityö-ryhmätehtävä. Arviointiperusteet: Kyky tunnistaa toimiva idea, kyky toimia rakentavasti ryhmässä, vuorovaikutustaidot. Pistemäärä: max. 10.
Tehtävä 5: Ammatillinen kehittyminen. Arviointiperusteet: Oman ammatillisen osaamisen ja kehittymisen hahmottaminen, tarinan kerronta ja luova ilmaisu, kirjallinen ilmaisu. Pistemäärä: max. 20.
Esimerkki: Valintakokeiden osiot vuonna 2019.
Soiton- tai laulunopettajaksi hakevien valintakoeosiot:
1. Näyte taidoista pääsoittimessa/laulussa olevien instrumenttikohtaisten vaatimusten mukaisesti. Instrumenttikohtaiset vaatimukset julkaistaan valintakoetietojen yhteydessä.
Musiikin perusteiden opettajaksi hakevien valintakoeosiot:
2. Musiikin teoria ja musiikin tuntemus
4. Soitto- ja laulutaito
Esimerkki: Vuoden 2019 valintakokeiden kulku.
Valintakokeet ovat kaksivaiheiset. Ensimmäisen vaiheen jälkeen suoritetaan välikarsinta.
Nykytanssi. Arviointikriteerit: tanssitekninen ja somaattinen kyvykkyys, taiteellinen ja ilmaisullinen kyvykkyys, musikaalisuus, asenteellinen kyvykkyys, työskentelytaidot, motivaatio.
Jazztanssi. Arviointikriteerit: tanssitekninen ja somaattinen kyvykkyys, taiteellinen ja ilmaisullinen kyvykkyys, rytmitaju ja musikaalisuus, asenteellinen kyvykkyys, työskentelytaidot, motivaatio.
Baletti. Arviointikriteerit: tanssitekninen ja somaattinen kyvykkyys, taiteellinen ja ilmaisullinen kyvykkyys, musikaalisuus, asenteellinen kyvykkyys, työskentelytaidot, motivaatio.
Musiikki. Arviointikriteerit: rytmin tuottamis- ja toistamiskyky.
Yksilötehtävät. Arviointikriteerit: vuorovaikutustaidot, itsereflektio- ja analyysitaidot, heittäytyminen ja motivaatio.
Pienryhmätehtävät. Arviointikriteerit: pedagogiset valmiudet, työskentelytaidot, motivaatio, ryhmätyö- ja vuorovaikutustaidot.
Esimerkki: Vuoden 2019 valintakokeen kulku.
Sirkuksen valintakokeet ovat kaksivaiheiset ja kolmipäiväset, ja ne sisältävät useita erilaisia tehtäviä.
1. päivä sisältää liikeilmaisua ja sirkustekniikoita yksin ja ryhmässä.
Arvioitavat kohteet: Hakijan sirkustekniset ja esittävän taiteen fyysiset tekniset taidot yksilönä, parityöskentelyssä ja ryhmätyöskentelyssä; havainnointikyky, omaksumiskyky, rohkeus kokeilla uusia asioita, läsnäolo ryhmäopetuksessa; koordinaatio, rytmitajua ja musikaalisuus, liikkuvuus ja venyvyys, tasapainon hallinta ja voima; keskittymiskyky; koskettamisen ja läheisyyden sietokyky; oppimisen halu.
Seuraavien testien kautta seuraavalla pisteytyksellä: liikeilmaisu 0-5 pistettä, akrobatia 0-5 pistettä, jongleeraus 0-5 pistettä, tasapainoilu 0-5 pistettä, ilma-akrobatia 0-5 pistettä, ryhmäakrobatia 0-5 pistettä, yhteensä max 30 pistettä.
2. päivä: sirkusesitys ja sen itsearviointi, pienryhmässä työskentely, fysiologinen yksilötarkastus ja Cooperin testi, ohjaustehtävät
Arviointavat kohteet: Hakijan luovuus, kyky soveltaa jo osaamiaan sirkustaitoja, vuorovaikutustaidot, taiteellinen kyvykkyys, asenne oppimiseen, fysiologiset edellytykset.
Seuraavien testien kautta seuraavalla pisteytyksellä: esitys ja lyhyt haastattelu 0-10 pistettä, cooperin testi 0-3 pistettä, fysiologinen tarkastus 0-7 pistettä, ohjaustehtävä 0-10 pistettä, yhteensä max 30 pistettä.
3. päivä: fysiologiset ja psyykkiset edellytykset alalle jatkuvat, voima- ja venyvyystestit yhdistettynä pari- ja pienryhmätehtäviin, näyttämöilmaisu ja improvisaatio ryhmässä, haastattelut
Arvioitavat kohteet: Hakijan vuorovaikutustaidot, heittäytymiskyky ja improvisaation taidot, sinnikkyys, keskittymiskyky, pitkäjänteisyys; soveltuvuus sirkusalalle; fysiologiset edellytykset.
Seuraavien testien kautta seuraavalla pisteytyksellä: liike- ja teatteri-improvisaatio 0-10 pistettä, voima-ja venyvyystesti yhdistettynä pari- ja ryhmätyöskentelyyn 0-10 pistettä, yksilöhaastattelu 0-20 pistettä, pisteet yhteensä max 40 pistettä.
Esimerkki: Vuoden 2019 teatteri-ilmaisun ohjaajakoulutuksen valintakokeiden kulku.
Valintakokeet ovat kolmipäiväiset ja kolmivaiheiset. Kunkin vaiheen jälkeen hakijoita karsitaan.
Improvisaatiotehtävä, max. pisteet 15. Arviointiperusteet: teatterin peruselementtien käyttäminen, vuorovaikutustaidot, motivaatio
Harjoitteen ohjaaminen pienryhmässä, max. pisteet 15. Arviointiperusteet: ryhmänohjaamisen taidot, pedagogiset taidot, vuorovaikutustaidot, teatterin peruselementtien käyttäminen, ymmärrys teatterin soveltamisesta ja vaikuttavuudesta yhteiskunnassa.
Ohjaustehtävä, max. pisteet 15. Arviointiperusteet: teatterin peruselementtien käyttäminen, vuorovaikutustaidot, esityksen ohjaamisen taidot, oman taiteellisen idean sanoittaminen ja näyttäminen.
Kompositiotehtävä (visualisointi ja sen esittely), max. pisteet 15. Arviointiperusteet: teatterin peruselementtien käyttäminen, oman taiteellisen idean sanoittaminen ja näyttäminen, vuorovaikutustaidot.
Haastattelu, max. pisteet 25. Arviointiperusteet: motivaatio, vuorovaikutustaidot, itsereflektio- ja analyysitaidot, oman taiteellisen idean sanoittaminen, ymmärrys teatterin soveltamisesta ja vaikuttavuudesta yhteiskunnassa.
Analyysitehtävä, max. pisteet 15. Arviointiperusteet: itsereflektio- ja analyysitaidot, pedagogiset taidot, teatteriesityksen peruselementtien käyttäminen, ymmärrys teatterin soveltamisesta ja vaikuttavuudesta yhteiskunnassa. Analyysitehtävä sisältää: 1) työpajasuunnitelma (vaihe I), 2) ohjaussuunnitelma (vaihe II), 3) kompositiotehtävä (vaihe II), 4) yleissivistystehtävä (vaihe II).
Näytä lisää – Ammatilliset tutkinnot
Tässä määritellään tarkemmin ammatillisten tutkintojen termejä, joita yhteishaun hakulomakkeella käytetään.
Ammatilliset perustutkinnot, ammattitutkinnot ja erikoisammattitutkinnot voi suorittaa näyttötutkintona. Näyttötutkinto on erityisesti aikuisille suunniteltu joustava tutkinnon suorittamistapa, jossa ammattitaito osoitetaan tutkintotilaisuuksissa. Ammatti- ja erikoisammattitutkinnot arvioidaan asteikolla hyväksytty tai hylätty. Ammatillisen perustutkinnon näyttönä suorittaneet voivat laskea keskiarvon näyttötutkintotodistuksesta. Tutkintotoimikunnat myöntävät tutkintotodistukset.
Huom. suorittamasi ammatillinen perustutkinto ei ole näyttötutkinto, jos olet pääsääntöisesti istunut oppitunneilla ja jos olet saanut päättötodistuksen + näyttötodistuksen. Näyttötutkinnon todistuksen myöntää aina tutkintotoimikunta.
Opistotutkinto ja ammatillisen korkea-asteen tutkinto
Näihin tutkintoihin ei voi nykyään enää valmistua. Koulutusrakenne muuttui noin vuonna 1997, jolloin opisto- ja ammatillisen korkea-asteen tutkinnot jäivät pois ja tilalle syntyi ammatillisia perustutkintoja sekä ammattikorkeakoulututkintoja. Eri kouluista ovat valmistuneet viimeiset näiden tutkintojen suorittajat hiukan eri vuosina ajalla 1997-2001. Joidenkin koulujen nimessä saattaa olla opisto-sana, mutta tämä ei suoraan tarkoita sitä, että ovatko tutkinnot olleet opistoasteisia.
Huom! vanhat opisto- ja ammatillisen korkea-asteen tutkinnot eivät vastaa korkeakoulututkintoa
merkonomi, markkinointilinja -> nykyään liiketalouden perustutkinto
restonomi -> nykyään restonomi (AMK)
suurtalousesimies -> nykyään kotitalous- ja kuluttajapalvelujen perustutkinto
liikunnanohjaaja -> nykyään liikunnanohjaaja (AMK)
insinööri -> nykyään insinööri (AMK)
merikapteeni -> nykyään merikapteeni (AMK)
Katso myös Opetushallituksen laatima ammatillisen koulutuksen rakennevertailu. Huom. lista on suuntaa antava, ei täydellinen.
Näytä lisää – Ehdollinen paikan vastaanotto
Jos tulet hyväksytyksi johonkin hakutoiveeseesi, ja olet varalla ylempään tai ylempiin hakutoiveisiin, voit ottaa paikan vastaan ehdollisena, jos haluat jäädä odottamaan ylempien hakutoiveiden valinnan etenemistä. Huom! Kevään ensimmäisessä yhteishaussa et voi ottaa paikkaa vastaan ja jäädä jonottamaan muiden hakukohteiden tuloksia.
Jos otat paikan vastaan ehdollisena, vastaanotto muuttuu sitovaksi, jos sinua ei valita ylempiin hakutoiveisiin. Voit ottaa aikaisemmin ehdollisesti vastaanottamasi paikan vastaan sitovasti vain siinä tilanteessa, jos sinua ei ole vielä ehditty hyväksyä ylempiin hakutoiveisiisi.
Jos olet ottanut paikan ehdollisesti vastaan ja sinut valitaan ylempään hakutoiveeseen, tämä uusi paikka muuttuu automaattisesti sitovasti vastaanotetuksi paikaksi,  ellei ylempänä ole hakutoiveita, joihin olet edelleen varasijalla.
Varasijalta hyväksymisen päättymisen jälkeen ei voi tulla enää varasijalta hyväksytyksi, vaan mahdollinen varallaolotieto muuttuu peruuntuneeksi. Katso varasijalta hyväksymisen päättymisaika aikataulusta ylempänä.
Esimerkiksi olet saanut 3. hakutoiveeltasi paikan, jonka otat vastaan, ja olet varalla kahteen ylempään hakutoiveeseen.
Voit tulla varasijalta hyväksytyksi 2. hakutoiveeseen ja olla edelleen varalla ylimpään toiveeseesi. Tällöin ehdollinen vastaanotto siirtyy 2. hakutoiveelle, ja olet varalla vielä ylimpään hakutoiveeseen.
Jos sinut valitaan varasijalta ylimpään hakutoiveeseen, tulee tästä automaattisesti sitovasti vastaanotettu paikka, ja alemmat hakutoiveet peruuntuvat.
Jos sinua ei valita ylimpään hakutoiveeseen, 2. hakutoiveesta tulee sitovasti vastaanotettu paikka, ja alemmat peruuntuvat.
Lue lisää paikan vastaanottamisesta yhteishaussa Opintopolku.fi-palvelusta.
Näytä lisää – Lisähaku
Lisähaun tarkoituksena on tarjota mahdollisimman monelle halukkaalle opiskelupaikka ammattikorkeakoulussa. Lisäksi lisähaku palvelee niitä hakijoita, jotka eivät saaneet opiskelupaikkaa varsinaisissa yhteishauissa.
Lisähaussa on mukana sellaisia koulutuksia, mihin on jäänyt vapaita aloituspaikkoja yhteishaussa. Lisähaku on heinä-elokuussa ja marras-joulukuussa, haun tarkka ajankohta vaihtelee vuosittain. Ammattikorkeakoulut ilmoittavat erikseen, mitä koulutuksia heillä on mukana lisähaussa.
Lisähaussa haetaan Opintopolussa täytettävällä hakulomakkeella. Lisähaun valintatavat kerrotaan Opintopolussa.  Opinnot alkavat elo-syyskuussa tai tammikuussa.
Opiskelijaksi hyväksytyille ilmoitetaan asiasta sähköpostitse. Omat valintatiedot voi tarkistaa myös Oma opintopolku -palvelussa. Opiskelupaikan vastaanotto- ja läsnäolotiedot tulee ilmoittaa Opintopolussa.
Näytä lisää – Muutoksenhaku
Mikäli Turun ammattikorkeakoulun opiskelijavalintaa ei ole tehty valintaperusteiden mukaisesti, ota yhteyttä Turun amk:n hakijapalveluihin (hakijapalvelut@turkuamk.fi). Kun olet hakenut avoimen väylän erillishaussa, ota yhteyttä Avoimeen AMK:iin (avoinamk@turkuamk.fi). Jos asia ei tällöin selviä, voit tehdä kirjallisen oikaisupyynnön Turun ammattikorkeakoulun Opintoasioiden lautakunnalle 14 päivän kuluessa tulosten julkaisusta.
Oikaisupyynnöstä tulee käydä ilmi yksilöidysti mihin haet oikaisua, miten päätöstä tulisi mielestäsi oikaista ja millä perustein haet tätä muutosta. Perusteena voi olla esim. valintapäätöksen virheellisyys (ei valintaperusteiden mukainen) tai viranomaisen menettelyvirhe. Lisäksi oikaisupyynnöstä on käytävä ilmi oikaisun hakijan henkilö- ja yhteystiedot. Oikaisupyynnön oheen liitetään tarvittavat pyyntöä tukevat asiakirjat.
Hakijan tulee tehdä oikaisuvaatimus kaikkiin niihin päätöksessä mainittuihin korkeakouluihin, joiden hakukohteisiin hän toivoo oikaisun perusteella tulevansa valituksi. Turun ammattikorkeakouluun yhteishaussa hakeneella on oikeus tarkastella AMK-valintakokeen koetehtäviä ja oikeita vastauksia sekä omia koevastauksiaan hakijapalveluiden virkailijan valvonnassa. Tämä tapahtuu erikseen sähköpostitse sovittavana ajankohtana 14 vrk kuluessa yhteishaun tuloskirjeiden lähettämisestä. Valintakoemateriaali on julkisuuslain nojalla salassa pidettävää ja sen valokuvaaminen ja muu tallentaminen on kiellettyä. AMK-valintakoetta koskevat tiedustelut pyydämme lähettämään osoitteeseen hakijapalvelut@turkuamk.fi.
Huomioithan, että mahdolliset viiveet pyydettyjen todistusten hankkimisessa tai viiveet postin kulussa eivät poista hakijan vastuuta toimittaa pyydettyjä dokumentteja ilmoitetuissa ajoissa. Oikaisupyyntö tulee olla perillä ammattikorkeakoulussa määräajan viimeisenä päivänä kello 15.00 mennessä. Myöskään ohjeiden väärinymmärrykset tai muut vastaavat syyt eivät ole hyväksyttävä peruste oikaisulle.
Oikaisupyyntö tulee lähettää postitse tai sähköpostitse kirjaamoon:
Kirjaamo / Opintoasioiden lautakunta
Turun ammattikorkeakoulu ilmoittaa päätöksestä sähköpostitse.
Pisterajat ym. tilastoja hakuun ja valintaan liittyen
Näytä lisää – Pisterajat ym. tilastoja hakuun ja valintaan liittyen
Voit tarkastella hakijamääriä ym. tilastoja opetushallinnon tilastopalvelu Vipusessa. Tilastot perustuvat Tilastokeskuksen, opetus- ja kulttuuriministeriön ja Opetushallituksen keräämiin tietoihin ja rekistereihin.
Pisterajoista löydät myös tietoa  tilastopalvelu Vipusesta . Ei-ensikertalaisten ja ensikertalaisten pisterajat löytyvät seuraavasti: Suodata ensin haluamasi valintajonon tyyppi (Todistusvalinta/Koepisteet), klikkaa sitten ko. jonoa ja näkyviin tulevaa suurennuslasia. Valitse aukeavasta ikkunasta Henkilömuuttujat > Ensikertalaisena kohdeltava hakija > Poraudu kohtaan.
Huomioithan, että pisterajat vaihtelevat vuosittain hakijamäärästä ja hakijoiden koulu- ja/tai valintakoemenestyksestä riippuen. Vaikka jollain pistemäärä olisi päässyt edellisenä vuonna sisään, se ei tarkoita, että samalla pistemäärällä pääsisi varmasti seuraavana vuonna sisään ja päinvastoin.
Myös valintaperusteet, koulutuksessa käytettävät valintatavat, eri valintatapojen aloituspaikkamäärät sekä pisteytys saattavat vaihdella vuosittain. Koulutuksen ajankohtaiset valintaperusteet ja muut tiedot löydät Opintopolusta. AMK-valintakoe otettiin käyttöön syksyn 2019 yhteishaussa, jolloin pisterajoissa tapahtui suuria muutoksia aiempiin vuosiin verrattuna.
Näytä lisää – Siirtohaku ja erillishaut
Turun AMK:iin voi hakea siirtoa toisesta korkeakoulusta. Siirtohaussa hakevat myös Turun AMK:n omat tutkinto-opiskelijat, jos tavoitetutkinnon tutkintonimike vaihtuu.
Turun AMK:iin haetaan pääsääntöisesti yhteishaussa. Osaan koulutuksista järjestetään myös yhteishausta irrallisia erillishakuja. Erillishakuihin kuuluu mm. avoimen AMK:n väylähaku, haku opintojen loppuunsaattamiseksi ja jatkuvassa haussa olevat, tiettyä pohjakoulutusvaatimusta edellyttävät koulutukset.
Terveydentilaan ja toimintakykyyn liittyvät vaatimukset (ns. SORA)
Näytä lisää – Terveydentilaan ja toimintakykyyn liittyvät vaatimukset (ns. SORA)
Mikäli suunnittelet hakevasi sosiaali- ja terveysalan ammattikorkeakoulututkintoon johtavaan koulutukseen, sinun tulee hakuvaiheessa arvioida omaa soveltuvuuttasi terveytesi ja toimintakykysi perusteella. Ota terveydentilaasi ja toimintakykyysi liittyvät rajoitteet puheeksi opinto-ohjaajasi kanssa, kun teet jatko-opintosuunnitelmaasi. Ota asia myös puheeksi oman hoitotahosi kanssa, sillä he ovat apunasi arvioidessasi omaa soveltuvuuttasi eri alojen opintoihin.
Perehdy alakohtaisiin terveydentilan ja toimintakyvyn vaatimuksiin ammattikorkeakouluun.fi -sivustolla.
Opintopolku -palvelussa hakulomaketta täytettäessäsi sinulta kysytään seuraavia asioita:
Onko opiskeluoikeutesi aiemmin peruutettu terveydentilan tai muiden henkilöiden terveyden tai turvallisuuden vaarantamisen vuoksi?
Onko terveydentilassasi tai toimintakyvyssäsi sellaisia tekijöitä, jotka saattavat olla esteenä opinnoille hakukohteeksi / hakukohteiksi ilmoittamillasi alalla?
Mikäli vastaat hakulomakkeella ”kyllä” molempiin tai toiseen kysymykseen ja tulet hyväksytyksi koulutukseen, on opiskelupaikka ehdollinen ja saat sähköpostiviestin, jossa sinua pyydetään täyttämään terveydentilaselvityslomake ja terveydenhuollon ammattihenkilön lausunto sekä tarvittaessa selvitys peruuntuneesta opiskeluoikeudesta. Turun ammattikorkeakoulussa on käytössä sähköinen terveydentilaselvityslomake. Sinut voidaan hyväksyä koulutukseen, mikäli terveydellinen este voidaan kohtuullisin toimin poistaa.
Opiskelupaikka on ehdollinen siihen saakka, kunnes ammattikorkeakoulu on käsitellyt ja arvioinut opiskelijaksi pyrkivän opiskelijaksi ottamisen arvioinnin edellyttämät terveydentilaa ja toimintakykyä koskevat tiedot.
Ammattikorkeakoulu voi perua hakijan opiskelupaikan,
jos todistuksia ei toimiteta ammattikorkeakoulun ilmoittamassa määräajassa
jos hakija on antanut itsestään virheellisiä tietoja
on ilmeistä, että opiskelija ei terveydentilaltaan eikä toimintakyvyltään täytä opiskelijaksi ottamisen edellytyksiä (Ammattikorkeakoululaki 932/2014)
jos opiskelija on salannut aiemman opiskeluoikeuden peruuttamisen (Ammattikorkeakoululaki 932/2014).
Näytä lisää – Todistusvalinta
Suurimmassa osassa Turun AMK:n koulutuksia on käytössä valintaperusteena todistusvalinta (katso ​). Tarkemmat tiedot löydät kunkin hakukohteen valintaperusteista Opintopolusta.
Tiedotamme verkkosivuilla, kun kaikki todistusvalinnan tulokset on julkaistu.
Todistusvalinnassa valituksi tulleet näkevät oman tilanteensa Oma Opintopolku -palvelusta.
Mikäli tulit valituksi todistusvalinnassa, sinun ei tarvitse osallistua kyseisen hakukohteen valintakokeeseen.
Jos tulit hyväksytyksi todistusvalinnassa ylimpään hakutoiveeseesi, voit ottaa opiskelupaikan vastaan Opintopolussa tiedon saatuasi. Jos odotat vielä tietoa ylemmistä hakutoiveista, et voi ottaa opiskelupaikkaa vastaan. Esim. jos sait tiedon, että sait opiskelupaikan todistusvalinnassa esim. 3. hakutoiveena olleeseen koulutukseen, mutta odotat vielä tietoa 1. ja 2. hakutoiveesta, et voi ottaa 3. hakutoiveena olevaa opiskelupaikkaa vastaan ennen kuin ylempien hakutoiveiden tulokset on julkaistu. Jos tulet hyväksytyksi ylempiin hakutoiveisiin, menetät automaattisesti alempien hakutoiveiden opiskelupaikat. Jos et tule hyväksytyksi ylempiin hakutoiveisiin, voit ottaa alemman hakutoiveen paikan vastaan, kun olet saanut tiedon ylempien hakutoiveiden tilanteesta.
Näytä lisää – Työkokemusvaatimus YAMK-koulutuksissa
YAMK-koulutuksissa hakukelpoisuuteen vaaditaan vähintään kaksi vuotta soveltuvaa työkokemusta, joka on hankittu hakukelpoisuuden antavan tutkinnon suorittamisen jälkeen, kevään yhteishaussa 31.7. mennessä ja syksyn yhteishaussa 31.12. mennessä. Tarkka hakukelpoisuusvaatimus kerrotaan Opintopolku.fi -palvelussa hakukohteen tiedoissa. Suora linkki Opintopolkuun löytyy koulutuksen esittelysivulta.
Työkokemus pitää todentaa työnantajan antamalla työtodistuksella. Työtodistuksesta tulee ilmetä mm. työsuhteen tarkka alkamis- ja päättymispäivä, työnantajan yhteystiedot, työtehtävät ja osa-aikatyön kohdalla työtunnit. Jos työsuhde jatkuu edelleen, työnantajalta tulee pyytää väliaikainen työtodistus.
Työkokemuksen ei tarvitse olla yhtäjaksoista eikä saman työnantajan palveluksessa hankittua.
Yrittäjyys hyväksytään työkokemukseksi, jos siitä on todistus, joka osoittaa, että hakija on tai on ollut YEL tai MYEL- vakuutettu. (YEL= yrittäjäeläkevakuutus, MYEL=viljelijöiden, metsätilallisten, kalastajien ja poronhoitajien sekä heidän perheenjäsentensä työeläkevakuutus). Ulkomainen yrittäjyys todistetaan vastaavin virallisin dokumentein.
Varusmiespalvelusta, naisten vapaaehtoista asepalvelusta, siviilipalvelusta tai hoitovapaata ei lasketa työkokemukseksi.
Osa-aikatyö lasketaan kokoaikaiseksi niin, että 150 tuntia tai 20 täysimittaista työpäivää (vähintään 7 tuntia päivää kohti) vastaa yhtä kuukautta.
Rinnakkaisista työsuhteista voi saada työkokemuskuukausia vain päätoimista työskentelyä vastaavan määrän.
Mikäli työtodistus on kirjoitettu muulla kielellä kuin suomi, ruotsi tai englanti, on hakijan toimitettava alkuperäiskielisen todistuskopion lisäksi kopio virallisen kielenkääntäjän suomeksi, ruotsiksi tai englanniksi tekemästä käännöksestä, josta tulee käydä ilmi kääntäjän nimi, allekirjoitus ja leima.
Voit laskea päätoimisen työn työkokemuskuukausiesi määrän itse tai käyttää netissä vapaassa käytössä olevia laskureita.
Näytä lisää – Valintakoeyhteistyö
Tekniikan, liiketalouden sekä sosiaali- ja terveysalan AMK-tutkintoon johtavissa suomenkielisissä koulutuksissa on käytössä AMK-valintakoe, joka on ammattikorkeakoulujen yhteinen digitaalinen valintakoe. Lisätietoa ammattikorkeakouluun.fi -sivustolla.
Lue muiden koulutusten valintakoeyhteistyöstä ​ Opiskelijavalinnat-sivulta.
Näytä lisää – Valintakokeen yksilölliset järjestelyt
Hakija hakee AMK-valintakokeen yksilöllisiä järjestelyjä erillisellä hakemuksella, joka toimitetaan siihen ammattikorkeakouluun, jossa hakija on ilmoittanut tekevänsä AMK-valintakokeen. Katso tarkemmat ohjeet www.ammattikorkeakouluun.fi.
Turun ammattikorkeakouluun tulee toimittaa sähköinen  hakemus yksilöllisistä järjestelyistä . Hakemuksen määräajat on kerrottu tällä sivulla yhteishaun liitteiden aikataulussa.
AMK-valintakokeen koetilat ovat pääsääntöisesti auditorioita, mutta kulku koetiloihin on esteetön. Esteettömän istumapaikan varmistamiseksi hakijan tulee toimittaa yksilöllisten järjestelyiden hakemus. Hakijan tulee toimittaa yksilöllisten järjestelyitä myös, jos vamman tai sairauden takia hakijalla on mukanaan henkilökohtainen avustaja.
Vain akuuteissa poikkeustapauksissa em. määräajan jälkeen ennen valintakoetta lähetetty pyyntö otetaan käsiteltäväksi. Voi olla tilanteita, että yksilöllisiä järjestelyjä ei voida myöntää, jos hakijan yhteydenotto tulee valintakoe huomioiden liian myöhään tai yksilölliset järjestelyt todetaan muutoinkin mahdottomaksi järjestää.
Korkeakoulu ilmoittaa hakijalle sähköpostitse yksilöllisistä järjestelyistä, joihin hänelle on myönnetty oikeus. Mikäli yksilöllisiä järjestelyjä ei jostain syystä voida toteuttaa hakijan hakemuksen mukaisesti, lähettää korkeakoulu ko. tapauksessa hakijalle sähköpostitse ilmoituksen perusteluineen.
Hakija hakee International UAS Examin yksilöllisiä järjestelyjä erillisellä hakemuksella, joka toimitetaan hakemuksella ylimpänä olevaan ammattikorkeakouluun, joka käyttää International UAS Examia. Katso tarkemmat ohjeet www.uasinfo.fi.
Turun ammattikorkeakouluun tulee toimittaa sähköinen  hakemus yksilöllisestä järjestelystä . Hakemuksen määräajat on kerrottu tällä sivulla yhteishaun liitteiden aikataulussa.
Vain akuuteissa poikkeustapauksissa em. määräajan jälkeen ennen valintakoetta lähetetty pyyntö otetaan käsiteltäväksi. Voi olla tilanteita, että yksilöllisiä järjestelyjä ei voida myöntää, jos hakijan yhteydenotto tulee valintakoe huomioiden liian myöhään tai yksilölliset järjestelyt todetaan muutoinkin mahdottomaksi järjestää.
Korkeakoulu ilmoittaa hakijalle sähköpostitse yksilöllisistä järjestelyistä, joihin hänelle on myönnetty oikeus. Mikäli yksilöllisiä järjestelyjä ei jostain syystä voida toteuttaa hakijan hakemuksen mukaisesti, lähettää korkeakoulu ko. tapauksessa hakijalle sähköpostitse ilmoituksen perusteluineen.
Kulttuurialan ja ylempi AMK koulutusten valintakokeet
Hakija hakee kulttuurialan ja ylempi AMK koulutusten valintakokeisiin yksilöllisiä järjestelyitä ammattikorkeakoulukohtaisesti. Hakijan on toimitettava yksilöllisten järjestelyiden hakemus, jos sairauden, vamman, lukihäiriön tai muun erityisen syyn vuoksi hakija tarvitsee valintakokeessa yksilöllisiä järjestelyitä (esim. lisäaika, lisävalaistus, jokin muu tekninen apuväline tai muu erityisjärjestely). Hakemukseen liitetään lääkärintodistus tai muu vastaava lausunto vamman tai sairauden laadusta. Lukihäiriön vuoksi lisäaikaa anovan tulee liittää hakemukseensa koulutuksen saaneen erityisopettajan, asiaan perehtyneen psykologin, puheterapeutin tai erikoislääkärin (lastenneurologi, neurologi tai foniatri) lausunto.
Turun ammattikorkeakouluun tulee toimittaa sähköinen  hakemus yksilöllisestä järjestelystä . Hakemuksen määräajat on kerrottu tällä sivulla yhteishaun liitteiden aikataulussa. Karsivaa ennakkotehtävää käyttävien kulttuurialojen valintakokeisiin hakijan on toimitettava yksilöllisten järjestelyiden hakemus aikataulun mukaisesti jo ennen mahdollista valintakoekutsua.
Vain akuuteissa poikkeustapauksissa em. määräajan jälkeen ennen valintakoetta lähetetty pyyntö otetaan käsiteltäväksi. Voi olla tilanteita, että yksilöllisiä järjestelyjä ei voida myöntää, jos hakijan yhteydenotto tulee valintakoe huomioiden liian myöhään tai yksilölliset järjestelyt todetaan muutoinkin mahdottomaksi järjestää.
Korkeakoulu ilmoittaa hakijalle sähköpostitse yksilöllisistä järjestelyistä, joihin hänelle on myönnetty oikeus. Mikäli yksilöllisiä järjestelyjä ei jostain syystä voida toteuttaa hakijan hakemuksen mukaisesti, lähettää korkeakoulu ko. tapauksessa hakijalle sähköpostitse ilmoituksen perusteluineen.
Master School - ylemmät AMK-tutkinnot
Seuraava yhteishaku Turun AMK:iin on 31.8. - 14.9.2022
Onko sinulla kysyttävää? Ota yhteyttä.
Avoimessa AMK:ssa voit opiskella polkuopintoja eli tietyn alan 1. vuoden opinnot yhdessä tutkinto-opiskelijoiden kanssa. Lue lisää polkuopinnoista.